**MUURAMEN KUNNAN ALAKOULUJEN**

**JÄRJESTYSSÄÄNNÖT**

Opetukseen osallistuvalla on oikeus turvalliseen opiskeluympäristöön. (Perusopetuslaki §29)

Pidän huolta itsestäni, toisista ja ympäristöstäni.

Saavun ajoissa oppitunnille opiskelutarvikkeet mukanani

Huolehdin kotitehtävistäni

Annan kaikille työrauhan.

Huolehdin omalta osaltani kouluympäristön siisteydestä ja viihtyisyydestä.

Olen ystävällinen kaikkia kohtaan ja puutun kiusaamiseen.

Toimin koskemattomuussäännön mukaisesti.

Pukeudun asiallisesti ja sään mukaisesti.

Noudatan koulun aikuisten ohjeita.

**Nämä järjestyssäännöt on tarkoitettu huoneentauluksi joka luokkaan.**

**SISÄLLYS**

**1. MUURAMEN KUNTA: ISOLAHDEN KOULU/ KINKOMAAN KOULU/ MÄKELÄNMÄEN KOULU/ NIITTYAHON KOULU**

**2. JÄRJESTYSSÄÄNTÖJEN TARKOITUS JA SOVELTAMINEN**

Opetukseen osallistuvalla on oikeus turvalliseen oppimisympäristöön (Pol. 29)

Näiden järjestyssääntöjen tarkoituksena on edistää koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä. Koulun toimintaa ohjaa Suomen lainsäädäntö.

Järjestysääntöjä noudatetaan kaikessa koulun toiminnassa ja koulun alueella. Säännöt ja ohjeet ovat voimassa myös koulun tapahtumissa, retkillä ja leirikouluissa. Lisäksi näissä tapahtumissa voi tarvittaessa olla tapauskohtaisia ohjeita ja sääntöjä.

**3. OPPILAAN OIKEUDET JA VELVOLLISUUDET**

3.1 **Oppilaiden yhdenvertaisuus ja tasa-arvo perusopetuksessa**

* Oph.fi/säädökset ja ohjeet/ Oppilaan oikeudet perusopetuksessa.
* Muuramen kunnan tasa-arvosuunnitelma (tulossa).

3.2 **Oppilaan velvollisuutena on:**

* Osallistua opetukseen ja saapua ajoissa oppitunneille, ellei hänelle ole myönnetty lupaa poissaoloon.
* Huolehtia opiskeluvälineistään ja suorittaa koulutehtävänsä asianmukaisesti.
* Antaa kaikille hyvä työrauha.

**4. TURVALLISUUS, VIIHTYISYYS JA OPISKELUN ESTEETÖN SUJUMINEN**

4.1 **Hyvä käytös**

* Koulussa noudatetaan hyviä käytöstapoja
* Tervehdin, kiitän ja pyydän ja annan anteeksi.
* Ruokailussa noudatan hyviä ruokailutapoja.
* Maistan rohkeasti uusia ruokalajeja.
* Noudatan koskemattomuussääntöjä.
* En kiusaa itse ja tuon aikuisen tietoon havaitsemani kiusaamisen.
* Olen kaveri kaikille.

4.2 **Oleskelu ja liikkuminen**

* Sairaana ei pidä tulla kouluun. Sairaudesta huoltajien on syytä ilmoittaa mahdollisimman pian koululle.
* Välitunnit vietetään pääsääntöisesti ulkona. Poikkeusluvalla välitunti voidaan viettää sisällä (kova pakkanen, järjestäjän tehtävät, tms).
* Menen välitunnille ripeästi ja saavun luokkaan viivyttelemättä kellojen soidessa.
* Koulupäivän aikana saan poistua koulun alueelta vain opettajan luvalla.
* Koulumatkoilla noudatan liikennesääntöjä.
* Vakuutusturva on voimassa vain jos koulun ja kodin välinen matka tehdään viivyttelemättä ja suorinta reittiä.

4.3 **Siisteydestä ja ympäristöstä huolehtiminen**

* Koulun omaisuudesta, oppimateriaaleista ja omista tavaroista tulee huolehtia sekä toisten omaisuutta kunnioittaa.
* Käytän materiaaleja säästeliäästi.
* En roskaa.
* Siivoan omat jälkeni.

4.4 **Turvallisuus**

* Polkupyörät säilytetään niille varatuilla paikoilla.
* Lumipallojen heittäminen on sallittua vain sille osoitetussa paikassa.
* Koulun piha-alueella on tallentava videovalvonta.

4.5 **Tietokoneen, matkapuhelinten ja muiden mobiililaitteiden käyttö**

* Opettajan luvalla voi käyttää omia mobiililaitteita opiskelun tukena, muulloin laitteet pidetään poissa näkyvissä ja äänettöminä.
* Koulu ei vastaa erilaisten laitteiden rikkoutumisesta tai katoamisesta.
* Internettiä käyttäessä noudatetaan ikärajoja ja netikettiä.

 4.6 **Päihteet ja vaaralliset aineet**

* Kouluun ei saa tuoda eikä työpäivän aikana pitää hallussa sellaista esinettä tai ainetta, jonka hallussapito on muussa laissa kielletty tai jolla voidaan vaarantaa omaa tai toisen turvallisuutta taikka joka erityisesti soveltuu omaisuuden vahingoittamiseen ja jonka hallussapidolle ei ole hyväksyttävää syytä.
* Rehtorilla tai koulun opettajalla on yhdessä tai erikseen oikeus työpäivän aikana ottaa haltuunsa oppilaalta kielletty esine tai aine tai sellainen esine tai aine, jolla oppilas häiritsee opetusta tai oppimista. Jos haltuun otettavaa esinettä tai ainetta hallussaan pitävä oppilas koettaa vastarintaa tekemällä välttää haltuun ottamisen, rehtorilla tai koulun opettajalla on oikeus käyttää sellaisia esineen tai aineen haltuun ottamiseksi välttämättömiä voimakeinoja, joita voidaan pitää puolustettavina oppilaan ikä ja tilanteen uhkaavuus tai vastarinnan vakavuus sekä tilanteen kokonaisarviointi huomioon ottaen. (Perusopetuslaki 36§)
* Kielletyn esineen tai aineen haltuun ottamiseksi koulun opettajalla ja rehtorilla on työpäivän aikana oikeus tarkastaa oppilaan mukana olevat tavarat, oppilaan hallinnassa olevat koulun säilytystilat ja päällisin puolin hänen vaatteensa, jos on ilmeistä, että oppilaan hallussa on tällaisia esineitä tai aineita ja oppilas pyynnöstä huolimatta kieltäytyy niitä luovuttamasta tai ei luotettavasti osoita, ettei hänen hallussaan niitä ole. (Perusopetuslaki 36§)
	1. **Kurinpito**
* Perusopetuslaki 35a §, 36 § ja Perusopetusasetus 18 § määrittelevät seuraavista seuraamuksista: kasvatuskeskustelu, oppitunnilta poistaminen lopputunnin ajaksi, jälki-istunto, laiminlyötyjen tehtävien tekemään jättäminen, opetuksen epääminen jäljellä olevan työpäivän ajaksi, kirjallinen varoitus ja määräaikainen erottaminen.
* Koulussa sääntöjen vastaisen käytöksen ensisijaisena korjauskeinona käytetään kasvatuskeskusteluja.
* Ristiriita- ja kiusaamistilanteissa kaikkia oppilaita kohdellaan tasapuolisesti. Lähtökohtaisesti ongelmat pyritään ratkaisemaan vertaissovittelulla.

**5. JÄRJESTYSSÄÄNTÖJEN SEURANTA JA TARKISTAMINEN**

Nämä järjestyssäännöt ja ohjeet on laadittu yhteistyössä koulun henkilökunnan, oppilaiden ja huoltajien kanssa. Järjestyssäännöistä on tehnyt päätöksen Muuramen kunnan lapsi- ja perhepalveluiden lautakunta. Ne ovat voimassa 1.1.2017 alkaen. Järjestyssäännöt ja ohjeet ovat osa koulun lukuvuosisuunnitelmaa. Ne myös julkaistaan vuosittain koulun lukuvuositiedotteessa.

* Säännöt ja ohjeet käsitellään vuosittain rehtorin toimesta henkilökunnan suunnittelupäivänä lukuvuoden alkaessa.
* Säännöt ja ohjeet käsitellään opettajan johdolla oppilaiden kanssa jokaisen lukuvuoden aluksi.
* Sääntöjä ja ohjeita arvioidaan lukuvuosisuunnitelman arvioinnin yhteydessä.

Sääntöjen käsittely:

* Oppilaskunnan hallituksen kokouksessa \_\_\_\_\_\_
* Koulun vanhempainyhdistyksessä \_\_\_\_\_\_
* Yhteisöllisessä oppilashuoltokokouksessa \_\_\_\_\_\_\_
* Esitetty koulun opettajakunnan kokouksessa \_\_\_\_\_\_\_
* Hyväksytty lapsi- ja perhepalveluiden lautakunnassa \_\_\_\_\_\_